El mosquit tigre és originari del sud-est asiàtic i es va detectar a Catalunya per primera vegada l'estiu de 2004.
Els ous i les larves viuen en petites basses d'aigua estancada, en àrees exteriors properes a la presència humana.
Per això, la mesura més eficaç per evitar-ne la proliferació és eliminar els llocs amb aigua on creixen.
La presència del mosquit és molt molesta pel nombre tan elevat de picades que causen els exemplars femella.
Aquest mosquit té la capacitat d'actuar com a vector (transmissor) d'algunes malalties, com les produïdes pels virus Chikungunya, dengue i Zika.
A Catalunya s'han detectat casos importats d'aquestes malalties.
Tots ells tenen antecedents d'haver viatjat a zones endèmiques com són el sud-est asiàtic, l'Àfrica o el Carib i d'haver estat picats per mosquits durant la seva estada.
Aquest mapa mostra els municipis on s'ha detectat presència de població estable de mosquit tigre a Catalunya.
Davant la presència del mosquit és important adoptar les mesures de prevenció i control per reduir al mínim possible la proliferació d'aquest insecte i minimitzar les molèsties que ocasiona a la població i el risc de transmissió de malalties (arbovirosis).
A cada una té un aspecte diferent.
El mosquit pon ous i es desenvolupa en espais petits amb aigua estancada.
Les femelles dipositen els ous fora de l'aigua, just per damunt del nivell de flotació, de manera que quan puja el nivell queden submergits.
La presència del mosquit tigre es relaciona molt amb els canvis de temperatura.
Quan puja la temperatura, i amb les pluges de la primavera, les primeres larves surten de l'ou i viuen a la superfície de l'aigua.
El final de l'estiu i la tardor són els períodes més favorables per al desenvolupament del mosquit adult.
Quan arriba l'hivern i baixa la temperatura, les larves i els adults es moren.
El radi de vol i d'acció del mosquit tigre adult és d'un màxim de 400 metres, per la qual cosa és molt probable trobar-lo prop del lloc de cria.
Tot i això, gràcies al transport passiu pel vent o a l'interior de vehicles es pot desplaçar a més distància.
El mosquit tigre és actiu de dia, a diferència dels mosquits més comuns que fan vida nocturna, i les picades són molt més nombroses i doloroses que no les dels mosquits autòctons.
El mosquit tigre s'ha adaptat perfectament al medi urbà i, actualment, pon ous a l'interior de qualsevol lloc de petites dimensions que contingui aigua durant un mínim de deu dies: pneumàtics, gerros, llaunes de beguda, cendrers, joguines, bidons, galledes, pots, platets de test, etc.
Els punts de cria es troben sovint a terrenys o cases abandonades, deshabitades temporalment o segones residències, on acostuma a haver-hi recipients descuidats que contenen aigua de pluja.
També es poden localitzar llocs de cria a la via pública, com ara embornals, fonts, residus, magatzems municipals, etc.
El mosquit tigre no diposita mai els ous en aigües en moviment, com ara rius i rieres, ni en superfícies i volums d'aigua importants (més de 200 litres), com ara els estanys.
Tampoc no es pot desenvolupar on l'aigua s'evapora al cap de pocs dies.
La manera més efectiva de frenar la proliferació del mosquit és evitar la posta d'ous i el creixement de les larves.
Això només s'aconsegueix eliminant els llocs d'aigua on creixen, habitualment acumulacions en recipients que es deixen a la intempèrie.
El mosquit tigre pon ous a qualsevol lloc de petites dimensions susceptible de quedar inundat i que contingui aigua durant uns quants dies.
Perquè un ou de mosquit tigre esdevingui un mosquit adult calen dues condicions imprescindibles:
Si l'aigua on creixen s'evapora o s'elimina, les larves i pupes moren sense poder arribar a desenvolupar el mosquit.
Per això és important no facilitar-ne la proliferació evitant de mantenir envasos que facin de receptacle d'aigua estancada durant més de deu dies.
Als domicilis, la millor solució per prevenir i controlar el mosquit és retirar els recipients que contenen aigua, o neutralitzar-los foradant-los, invertint-los, cobrint-los o canviant-ne l'aigua setmanalment.
Per prevenir-ne la proliferació:
Com es poden evitar les picades
Les principals mesures que cal tenir en compte són:
Si opteu per l'ús de productes repel·lents per a la pell, cal tenir en compte les consideracions següents:
Amb una picada de mosquit tigre cal actuar, en general, com en la resta de picades de mosquits.
En aquest sentit, cal rentar i desinfectar bé la zona de la picada i tractar-ne els símptomes.
En la majoria de casos, les picades es poden tractar a casa fàcilment.
Hi ha productes comercials i productes casolans com el vinagre, l'alcohol de curar o el gel, que disminueixen la picor.
No obstant això, algunes persones tenen reaccions al·lèrgiques que poden ser greus.
Truqueu al 112, al 061 CatSalut Respon o cerqueu assistència mèdica d'emergència si patiu: